Lingua langobardic

Langobardic era le lingua del tribo germanic Langobardi, qui occupava Italia septentrional durante le decennios final del 6e seculo AD e illac establiva un regno depost le destruction del dominio ostrogothic. Durante le 7e seculo, le langobardis rapidemente adoptava le latino vulgar parlate per le population indigene e lor proprie lingua tosto dispareva. P. ex. Edictum Rothari, un codex del leges langobardic compilate in 643 AD, era scribite in un latino barbaric. Carolo Magne conquireva le regno del langobardis in 774 AD e lo integrava in su large imperio occidental. Post le 10e seculo, il mancava completemente de tracias del lingua langobardic in Italia. 

Le classification del langobardic in le familia germanic es complicate a cosa del paucitate del remanos philologic. Le linguistas moderne ha pro lor analyses solmente alcun curte quotationes in textos latin, listas sur nomines aristocratic e un parve numero de breve insciptiones runic, ma gratia al indicationes phonetic illes lo classifica como un membro del familia germanic occidental.

 Vide etiam 
Theodelinda

Categoria:Linguas germanic
Categoria:Lingua morte
Categoria:Lombardos